PRM วิ่งแรง 5% ลุ้นกำไรปี 61 โตรับดีมานด์น้ำมันเชื้อเพลิง-ขยายกองเรือเพิ่ม
PRM วิ่งแรง 5% ลุ้นกำไรปี 61 โตรับดีมานด์น้ำมันเชื้อเพลิง-ขยายกองเรือเพิ่ม โดยล่าสุด ณ เวลา 10.18 น. อยู่ที่ระดับ 11.20 บาท เพิ่มขึ้น 0.50 บาท หรือ 4.67% สูงสุดที่ระดับ 11.40 บาท ต่ำสุดที่ระดับ 11.20 บาท มูลค่าการซื้อขาย 131.49 ล้านบาท
29 ม.ค. 2561

ผู้สื่อข่าวรายงานว่า ราคาหุ้น บริษัท พริมา มารีน จำกัด (มหาชน) หรือ PRM ณ เวลา 10.18 น. อยู่ที่ระดับ 11.20 บาท เพิ่มขึ้น 0.50 บาท หรือ 4.67% สูงสุดที่ระดับ 11.40 บาท ต่ำสุดที่ระดับ 11.20 บาท มูลค่าการซื้อขาย 131.49 ล้านบาท

ด้านบล.เออีซี ระบุในบทวิเคราะห์ แนะนำ “ซื้อ” ในราคาเป้าหมาย 14.70 บาท ทั้งนี้ แม้ปี 60 คาดกำไรหด 7.2% เทียบกับปีก่อน แต่จะพลิกกลับมาโต 47.5% เทียบกับปีก่อนในปี 61 จากดีมานด์น้ำมันเชื้อเพลิงในภูมิภาคอาเซียนที่ขยายตัวต่อเนื่อง รวมถึงบริษัทมีแผนเพิ่มจำนวนกองเรือมากขึ้น โดยปี 61 ตั้งเป้ามีกองเรือราว 36  ลำจากปี 60 ราว 26 ลำ + มี Upside 36.1% และคาดให้ Div.Yield เฉลี่ยปีละ 1.6%